b'\n_START_ARTICLE_\nAkhenatenin rajasteela\n_START_PARAGRAPH_\nAkhenatenin tai Ekhnaton rajasteelat ovat farao Akhenatenin (hallitsi 1351-1334 eaa.) muinaisegyptil\xc3\xa4isen Akhetatenin kaupungin rajoille Egyptin uuden valtakunnan aikaan hakkauttamia steeloja, jotka kertovat kaupungin perustamisesta. Ne ovat yksi maailmanhistorian vanhimmista kaupungin perustamista koskevista dokumenteista. Steeloissa julistetaan Akhetatenin olevan Akenatenin ainoaksi oikeaksi jumalaksi julistamalle Atonille pyhitetty monumentti.\n_START_SECTION_\nNime\xc3\xa4minen\n_START_PARAGRAPH_\nEgyptologi Flinders Petrie nimesi viisitoista steelaa aakkosten mukaan: n\xc3\xa4ist\xc3\xa4 A, B ja F sijaitsevat Niilin l\xc3\xa4nsirannalla, ja loput, J, K, L, M, N, P, Q, R, S, U, V ja X it\xc3\xa4rannalla.\n_START_SECTION_\nSteelojen vahingot\n_START_PARAGRAPH_\nSteela P r\xc3\xa4j\xc3\xa4ytettiin vuonna 1908 ja ry\xc3\xb6stelij\xc3\xa4t vahingoittivat steela S:\xc3\xa4\xc3\xa4 pahasti vuonna 1984. Vuonna 2004 se tuhottiin dynamiitilla.'